CELEX: 32012R0803
Language: sk
Date: 2012-09-07 00:00:00
Title: Vykonávacie nariadenie Komisie (EÚ) č. 803/2012 zo 7. septembra 2012 , ktorým sa stosedemdesiaty siedmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

8.9.2012   
            
            
               SK
            
            
               Úradný vestník Európskej únie
            
            
               L 244/5
            
         VYKONÁVACIE NARIADENIE KOMISIE (EÚ) č. 803/2012
   zo 7. septembra 2012,
   ktorým sa stosedemdesiaty siedmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 28. augusta 2012 sankčný výbor Bezpečnostnej rady OSN rozhodol o vymazaní dvoch fyzických osôb zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. septembra 2012
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpisom „Fyzické osoby“ sa vypúšťajú tieto záznamy:
      
                  (a)
               
               
                  
                     „Lotfi Ben Abdul Hamid Ben Ali Al-Rihani [alias a) Lofti ben Abdul Hamid ben Ali al-Rihani; b) Abderrahmane]. Dátum narodenia: 1.7.1977. Miesto narodenia: Tunis, Tunisko. Štátna príslušnosť: Tunisko. Číslo cestovného pasu: L886177 (tuniský cestovný pas vydaný 14.12.1998, jeho platnosť sa skončila 13.12.2003). Ďalšie informácie: Meno matky je Habibah al-Sahrawi. Dátum zaradenia do zoznamu podľa článku 2a ods. 4 písm. b): 12.11.2003.“
                  
               
            
                  (b)
               
               
                  
                     „Ahmed El Bouhali (alias Abu Katada). Adresa: Number 43 Rue Essadr El Aadam, Larache, Maroko. Dátum narodenia: 31.5.1963. Miesto narodenia: Ould Yahia, Sidi Kacem, Maroko. Štátna príslušnosť: Marocké. Národné identifikačné číslo: G0151108 (marocká národná identifikačná karta vydaná 4. marca 1982 v Larache, Maroko). Ďalšie informácie: a) talianske daňové registračné číslo: LBHHMD63E31Z330M; b) meno otca je Mohamed Sharif; c) meno matky je Sfia Sellam; d) Údajne zomrel v Pakistane. Dátum zaradenia do zoznamu podľa článku 2a ods. 4 písm. b): 29.7.2005.“